**О Б Щ И Н А И В А Н О В О, О Б Л А С Т Р У С Е**

с. Иваново, ул. „Олимпийска“ № 75, тел.08116/22-53, e-mail obshtina@ivanovo.bg

**С Ъ О Б Щ Е Н И Е**

Във връзка с последните препоръки на Националния оперативен щаби Заповеди на Министъра на здравеопазването, със Заповед на кмета на Община Иваново от 21.03.2020 г. са въведени допълнителни мерки на територията на Община Иваново, област Русе към разпоредените до сега с негови заповеди до второ нареждане:

1. Преустановяват се посещенията на паркове, зони за отдих, спортни и детски площадки и съоръжения на открити и закрити обществени места.
2. Забранява се на лица до 60-годишна възраст да посещават хранителните магазини, аптеките и дрогериите за времето от 8,30 до 10,30 часа всеки ден.
3. Задължват се всички физически и юридически лица, които са собственици или управляват обекти с обществено предназначение или други обекти, в които се предоставят услуги на гражданите, на които не е забранено извършването на дейности в предходните заповеди, да организират дейността си по начин, който не допуска събирането на повече от две лица в помещенията, където се предоставят съответните услуги и прилежащите към тях площи на открито, като указват необходимостта да се спазва дистанция от най-малко 1-1,5 м. между лицата.
4. Задължителни са мерките и препоръките на Министерството на здравеопазването за спазване на лична хигиена и хигиена на работното място.

Срокът, обхватът и времетраенето на мерките могат да бъдат променяни в зависимост от развитието на епидемичната ситуация в страната.

21.03.2020 г.

На основание чл. 44, ал. 1 и ал. 2 от Закона за местното самоуправление и местната администрация и във връзка с разпространението на короновируса

1. **СФОРМИРАМ КРИЗИСЕН ЩАБ В ОБЩИНА ИВАНОВО В СЛЕДНИЯ СЪСТАВ:**

ПРЕДСЕДАТЕЛ: ГЕОРГИ МИЛАНОВ – кмет на Община Иваново

СЕКРЕТАР: Ивелин Тодоров – мл. експерт ОМП;

ЧЛЕНОВЕ:

1. Галина Иларионова – секретар на Община Ивваново;
2. Йоана Стоянова – гл. експерт;
3. Д-р Георги Георгиев – лекар в Здравна служба с. Щръклево;
4. Галинка Кирилова – директор на Детска градина „Ален мак“;
5. Кметовете и кметските наместници на всички населени места на територията на Община Иваново;
6. Директорите на училища на територията на Община Иваново.

РЕЗЕРВНИ ЧЛЕНОВЕ:

1. Пламен Дончев – зам. кмет на Община Иваново;
2. Десислава Славова – гл. юрисконсулт в Община Иваново;
3. Глория Арабаджиева – гл. експерт.
4. СВИКВАМ КРИЗИСНИЯ ЩАБ НА ЗАСЕДАНИЕ НА 09.03.2020 г. в 8,30 часа
5. ОГРАНИЧАВАМ ДОСТЪПА НА ГРАЖДАНИ ДО СГРАДАТА НА ОБЩИНАТА И ДО СГРАДИТЕ НА КМЕТСТВАТА В НАСЕЛЕНИТЕ МЕСТА.
6. ЗАБРАНЯВАМ ПРОВЕЖДАНЕТО НА МАСОВИ МЕРОПРИЯТИЯ НА ЗАКРИТО И ОТКРИТО НА ТЕРИТОРИЯТА НА ОБЩИНАТА

IV. ВЪЗЛАГАМ на членовете на кризисния щаб да предприемат незабавно следните действия:

1. Да се снабдят служителите от фронт офиса в Община Иваново и на служителите в кметствата на територията на общината, които работят с граждани с предпазни маски и ръкавици;
2. Да се снабдят шофьорите на служебните автомобили и тези от Домашния социален патронаж с предпазни маски и ръкавици;
3. Директорът на детската градина да проведе разговор с родителите на децата и да ги призове тези, които са имали контакт с лица, пристигнали от Италия и Китай да не посещават детска градина.
4. Директорите на училища да проведат разговор с родителите на деца, които са имали контакт с лица, пристигнали от Италия и Китай и ги призоват да останат в домовете си за срок от 14 дни след завръщането им;
5. Кметовете и кметските наместници да получат информация от Районната здравна инспекция за лица, жители на съответните населени места, които са пристигнали от Италия и Китай и да ги призоват да останат в домовете си за срок от 14 дни след завръщането си.
6. Д-р Георгиев да проведе разговор с всички медицински лица, които обслужват населението на общината в здравните служби, за предприемане на необходимите действия с оглед минимизиране на риска от заразяване.

Настоящата заповед да се доведе до знанието на членовете на щаба – за сведение и изпълнение.

Контрол по заповедта ще осъществявам лично.

 **ГЕОРГИ МИЛАНОВ**

*Кмет на Община Иваново,*

*Област Русе*